માત્ર તમને નહીં પણ બધાંને ફરતું આવું કવચ વીંટાળાયેલું હોય છે. તેના કારણો પણ છે. પહેલું કારણ એ છે કે, બાળક, જે દુનિયાને તે જરાપણ જાણતો નથી તેમાં એકદમ અસહાય દશામાં તે જન્મે છે. સ્વાભાવિક જ, તેની સામે આવીને ઊભેલી અકળ સૃષ્ટિનો તેને ડર લાગી જાય છે. જે નવ મહિના તેણે પૂરેપૂરા રક્ષણ અને સલામતીમાં ગુજાર્યા છે જ્યાં કોઈ પણ જાતની સમસ્યા નહોતી કે કોઈ પણ જવાબદારી કે આવતીકાલની ચિંતા નહોતી. તે બાળકનાં મનમાં હજુ એ વાતાવરણ અને સુરક્ષા યથાવત સચવાયેલી છે.